Projekts

|  |  |
| --- | --- |
| LATVIJAS REPUBLIKAS MINISTRU KABINETS2019.gada \_\_\_\_\_\_\_\_\_ Noteikumi Nr.\_\_\_\_ |  |

Rīgā (prot. Nr.\_\_\_, \_\_\_.§)

**Grozījumi Ministru kabineta 2017. gada 22. augusta noteikumos Nr.499 "Muitas atļauju noteikumi"**

Izdoti saskaņā ar Muitas likuma

25. panta otrās daļas 1. un 2. punktu

Izdarīt Ministru kabineta 2017. gada 22. augusta noteikumos Nr. 499 "Muitas atļauju noteikumi" (Latvijas Vēstnesis, 2017, 173 nr.) šādus grozījumus:

1. Izteikt 1. punktu šādā redakcijā:

"1. Noteikumi nosaka:

1.1. kārtību, kādā izsniedz, groza, aptur, atjauno, atceļ un anulē atļauju izmantot vienkāršotu deklarāciju;

1.2. kārtību, kādā izsniedz, groza, aptur, atjauno, atceļ un anulē atļauju izmantot ierakstu deklarētāja reģistros;

1.3. kārtību, kādā izsniedz, groza, aptur, atjauno, atceļ un anulē atļauju izmantot atzītā nosūtītāja statusu un atļauju izmantot atzītā saņēmēja statusu;

1.4. kārtību, kādā izsniedz, groza, aptur, atjauno, atceļ un anulē atļauju, lai saņemtu atzītā uzņēmēja statusu (turpmāk – atzītā uzņēmēja atļauja);

1.5. atsevišķus jautājumus attiecībā uz vienkāršoto deklarēšanu, ierakstu deklarētāja reģistros un atzītā nosūtītāja un atzītā saņēmēja statusa izmantošanu;

1.6. kārtību, kādā izsniedz, groza, atceļ un anulē atzītā eksportētāja atļauju patstāvīgi deklarēt preču izcelsmi;

1.7. kārtību, kādā izsniedz, groza, aptur, atjauno, atceļ un anulē Komisijas 2015. gada 28. jūlija Deleģētās regulas (ES) Nr. 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – regula Nr. 2015/2446), 120. pantā noteikto atļauju izveidot regulāru kuģu satiksmi;

1.8. kārtību, kādā izsniedz, groza, aptur, atceļ, atjauno un anulē atļauju izmantot Eiropas Savienības (turpmāk – Savienība) tranzīta procedūru papīra formā attiecībā uz precēm, kuras pārvadā pa jūru vai gaisu."

2. Papildināt 2. punktu aiz vārda "atjauno" ar vārdu "atceļ".

3. Izteikt 3. punktu šādā redakcijā:

"3. Iesniegumu šajos noteikumos minēto atļauju izmantot vienkāršotu deklarāciju, ierakstu deklarētāja reģistros, atzītā nosūtītāja statusu, atzītā saņēmēja statusu un izveidot regulāru kuģu satiksmi saņemšanai, grozīšanai, apturēšanai un atcelšanai un ar to saistītos dokumentus, kā arī citu informāciju un dokumentus, kas saistīti ar šajos noteikumos minētajām atļaujām, Valsts ieņēmumu dienestā iesniedz saskaņā ar Eiropas Parlamenta un Padomes 2013. gada 9. oktobra Regulas (ES) Nr. 952/2013, ar ko izveido Savienības Muitas kodeksu (turpmāk – regula Nr. 952/2013) 6. panta 1. punktā minētajām elektroniskās datu apstrādes metodēm (turpmāk – Muitas lēmumu sistēma),personu autentificēšanai un piekļuves verificēšanai izmantojot Valsts ieņēmumu dienesta elektroniskās deklarēšanas sistēmu (turpmāk – EDS)."

4. Papildināt noteikumus ar 3.1 un 3.2 punktu šādā redakcijā:

"3.1 Iesniegumu atzītā uzņēmēja atļaujas saņemšanai, grozīšanai, apturēšanai un atcelšanai un ar to saistītos dokumentus Valsts ieņēmumu dienestā iesniedz Komisijas 2015. gada 24. novembra Īstenošanas regulas (ES) Nr. 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (turpmāk – regula Nr. 2015/2447) 30. panta 1. punktā noteiktajā elektroniskajā sistēmā (turpmāk – AEO sistēma), personu autentificēšanai un piekļuves verificēšanai izmantojot EDS.

3.2 Iesniegumu izmantot Savienības tranzīta procedūru papīra formā attiecībā uz precēm, kuras pārvadā pa jūru vai gaisu un atzītā eksportētāja atļaujas saņemšanai, grozīšanai, apturēšanai un atcelšanai un ar to saistītos dokumentus Valsts ieņēmumu dienestā iesniedz papīra formā vai elektroniska dokumenta veidā, vai izmantojot EDS."

5. Izteikt 4. punktu šādā redakcijā:

"4. Valsts ieņēmumu dienests lēmumus par atļauju izmantot vienkāršotu deklarāciju, ierakstu deklarētāja reģistros, atzītā nosūtītāja statusu, atzītā saņēmēja statusu un izveidot regulāru kuģu satiksmi izsniegšanu, grozīšanu, apturēšanu, atjaunošanu, atcelšanu un anulēšanu izdod (pieņem) un paziņo Muitas lēmumu sistēmā."

6. Papildināt noteikumu I. nodaļu ar 4.1 un 4.2 punktu šādā redakcijā:

"4.¹ Valsts ieņēmumu dienests lēmumus par atzītā uzņēmēja atļauju izsniegšanu, grozīšanu, apturēšanu, atjaunošanu, atcelšanu un anulēšanu paziņo AEO sistēmā.

4.2 Valsts ieņēmumu dienests lēmumus par atļauju izmantot Savienības tranzīta procedūru papīra formā attiecībā uz precēm, kuras pārvadā pa jūru vai gaisu un atzītā eksportētāja atļauju izsniegšanu, grozīšanu, apturēšanu, atjaunošanu, atcelšanu un anulēšanu paziņo EDS."

7. Papildināt II. nodaļas nosaukumu aiz vārda "atjaunošana" ar vārdu "atcelšana".

8. Izteikt 5. punktu šādā redakcijā:

"5. Lai saņemtu atļauju izmantot vienkāršotu deklarāciju, persona iesniedz iesniegumu Valsts ieņēmumu dienestā."

9. Aizstāt 6. punktā skaitli un vārdu "13. ailē" ar vārdiem "sadaļā "Papildu informācija"".

10. Svītrot 7. punktu.

11. Aizstāt 9. punktā vārdus un skaitli "veidlapā norādītajās ziņās un šo noteikumu 6. punktā minētajās ziņās rakstiski" ar vārdiem "iesniegumā norādītajās ziņās".

12. Izteikt 10.2. apakšpunktu šādā redakcijā:

"10.2. atļaujas izmantošanas laikā konstatē, ka atļaujas turētājs neatbilst regulas 2015/2446 145. panta 1. punktā noteiktajiem kritērijiem vai neievēro no šīs atļaujas turēšanas izrietošos pienākumus;"

13. Papildināt noteikumus ar 10.5. apakšpunktu šādā redakcijā:

"10.5. atļaujas turētājs ir iesniedzis iesniegumu par atļaujas apturēšanu."

14. Izteikt 12. punktu šādā redakcijā:

"12. Valsts ieņēmumu dienests pieņem lēmumu atcelt atļauju izmantot vienkāršotu deklarāciju:

12.1. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

12.2. ja atļaujas turētājs ir iesniedzis iesniegumu par atļaujas atcelšanu."

15. Papildināt noteikumu II. nodaļu ar 12.1 apakšpunktu šādā redakcijā:

"12.1 Valsts ieņēmumu dienests pieņem lēmumu anulēt atļauju izmantot vienkāršotu deklarāciju regulas Nr. 952/2013 27. panta 1. punktā noteiktajā gadījumā."

16. Papildināt III. nodaļas nosaukumu aiz vārda "atjaunošana" ar vārdu "atcelšana".

17. Izteikt 14. punktu šādā redakcijā:

"14. Lai saņemtu atļauju izmantot ierakstu deklarētāja reģistros, persona iesniedz Valsts ieņēmumu dienestā iesniegumu."

18. Papildināt noteikumus ar 14.1, 14.2 un 14.3 punktu šādā redakcijā:

"14.1 Lai izmantotu atļauju izmantot ierakstu deklarētāja reģistros, persona pirms šo noteikumu 14.punktā minētā iesnieguma iesniegšanas, nodrošina preču uzskaiti elektroniskā veidā un preču uzrādīšanas paziņojuma un papildu deklarācijas iesniegšanu elektroniskā veidā Valsts ieņēmumu dienestā.

14.2 Persona šo noteikumu 14.1 punktā minētajā preču uzskaitē papildus regulas Nr. 2015/2446 B pielikuma 3. nodaļas 1. iedaļas I1 slejas noteiktajām datu prasībām iekļauj šādus datu elementus, kas minēti B pielikuma 3. nodaļā noteiktajā fakultatīvi aizpildāmo datu prasību tabulā:

14.21. ja deklarē preces muitas procedūrai – uzglabāšana muitas noliktavā, uzskaitē iekļauj datu elementus: 6/5 (bruto svars) un 6/17 (preču kods – nacionālais papildu kods), ja deklarē akcīzes preces;

14.22. ja deklarē preces muitas procedūrai – laišana brīvā apgrozībā, ievešana pārstrādei, pagaidu ievešana, galapatēriņš, uzskaitē iekļauj datu elementus: 6/5 (bruto svars), 6/15 (preču kods – Taric kods) un 6/17 (preču kods – nacionālais papildu kods), ja deklarē akcīzes preces.

14.3 Persona šo noteikumu 14.1 punktā minētajā preču uzskaitē papildus regulas Nr. 2015/2446 B pielikuma 3. nodaļas 1. iedaļas C1 slejas noteiktajām datu prasībām, ja deklarē preces muitas procedūrai – eksports un reeksportam, uzskaitē iekļauj datu elementu 3/9 (saņēmējs)."

19. Aizstāt 15. punktā skaitli un vārdu "13. ailē" ar vārdiem "sadaļā "Papildu informācija".

20. Svītrot 16. punktu.

21. Svītrot 18. punktā vārdus un skaitļus "šo noteikumu 16.1. apakšpunktā minētajā informācijā un šo noteikumu 16.2. apakšpunktā minētajā plānā rakstiski".

22. Izteikt 19.2. apakšpunktu šādā redakcijā:

"19.2. atļaujas izmantošanas laikā konstatē, ka atļaujas turētājs neatbilst regulas Nr. 2015/2446 150. panta 1. punktā noteiktajiem kritērijiem vai neievēro no šīs atļaujas turēšanas izrietošos pienākumus;"

23. Papildināt noteikumus ar 19.5. apakšpunktu šādā redakcijā:

"19.5. ja atļaujas turētājs ir iesniedzis iesniegumu par atļaujas apturēšanu.".

24. Izteikt 21. punktu šādā redakcijā:

"21. Valsts ieņēmumu dienests pieņem lēmumu atcelt atļauju izmantot ierakstu deklarētāja reģistros:

21.1. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

21.2. ja atļaujas turētājs ir iesniedzis iesniegumu par atļaujas atcelšanu."

25. Papildināt noteikumus ar 21.1 punktu šādā redakcijā:

"21.¹ Valsts ieņēmumu dienests pieņem lēmumu anulēt atļauju izmantot ierakstu deklarētāja reģistros regulas Nr. 952/2013 27. panta 1. punktā noteiktajā gadījumā."

26. Izteikt IV. nodaļas nosaukumu šādā redakcijā:

"IV. Atļaujas, izmantot atzītā nosūtītāja statusu un atļaujas izmantot atzītā saņēmēja statusu, izsniegšana, grozīšana, apturēšana, atjaunošana, atcelšana un anulēšana."

27. Izteikt 23. punkta ievaddaļu šādā redakcijā:

"23. Atļauju izmantot atzītā nosūtītāja statusu un atļauju izmantot atzītā saņēmēja statusu neizmanto attiecībā uz:"

28. Izteikt 24. punktu šādā redakcijā:

"24. Lai saņemtu atļauju izmantot atzītā nosūtītāja statusu un atļauju izmantot atzītā saņēmēja statusu, persona iesniedz Valsts ieņēmumu dienestā iesniegumu."

29. Izteikt 26. un 27. punktu šādā redakcijā:

"26. Šo noteikumu 24. punktā minētā atzītā nosūtītāja iesnieguma sadaļā "Papildu informācija” norāda identifikācijas līdzekli un tā uzlikšanas veidu atzītā nosūtītāja statusa izmantošanai, ja kā identifikācijas līdzekli neizmantos īpašā veida plombu. Iesniegumā norādīto identifikācijas līdzekli piecu darbdienu laikā no iesnieguma iesniegšanas dienas iesniedz Valsts ieņēmumu dienestā.

27. Valsts ieņēmumu dienests pēc šo noteikumu 24. punktā minētā iesnieguma saņemšanas izvērtē personas atbilstību regulas Nr. 2015/2446 191. pantā noteiktajiem kritērijiem un pieņem lēmumu izsniegt atļauju izmantot atzītā nosūtītāja statusu un atļauju izmantot atzītā saņēmēja statusu vai pieņem lēmumu par atteikumu izsniegt minētās atļaujas."

30. Svītrot 28. punktu.

31. Izteikt 29. punktu šādā redakcijā:

"29. Šo noteikumu 27. punktā minēto atļauju turētājs par visām izmaiņām šo noteikumu 24.punktā minētajā iesniegumā norādītajās ziņās informē Valsts ieņēmumu dienestu piecu darbdienu laikā no izmaiņu rašanās dienas. Ja nepieciešams, Valsts ieņēmumu dienests pieņem lēmumu par grozījumu izdarīšanu atļaujā izmantot atzītā nosūtītāja statusu un atļaujā izmantot atzītā saņēmēja statusu."

32. Izteikt 30. punkta ievaddaļu šādā redakcijā:

"30. Valsts ieņēmumu dienests pieņem lēmumu apturēt atļauju izmantot atzītā nosūtītāja statusu un atļauju izmantot atzītā saņēmēja statusu, ja:"

33. Papildināt noteikumus ar 30.4. apakšpunktu šādā redakcijā:

"30.4. ja atļaujas turētājs ir iesniedzis iesniegumu par atļaujas apturēšanu."

34. Izteikt 31. un 32. punktu šādā redakcijā:

"31. Ja atļaujas izmantot atzītā nosūtītāja statusu un atļaujas izmantot atzītā saņēmēja statusu turētājs lēmumā par atļaujas apturēšanu norādītajā termiņā novērš atļaujas apturēšanas iemeslus, Valsts ieņēmumu dienests pieņem lēmumu atjaunot atļauju.

32. Valsts ieņēmumu dienests pieņem lēmumu atcelt atļauju izmantot atzītā nosūtītāja statusu un atļauju izmantot atzītā saņēmēja statusu:

32.1. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

32.2. ja atļaujas turētājs ir iesniedzis iesniegumu par atļaujas atcelšanu."

35. Papildināt noteikumu IV. nodaļu ar 32.1 punktu šādā redakcijā:

"32.¹ Valsts ieņēmumu dienests pieņem lēmumu anulēt atļauju izmantot atzītā nosūtītāja statusu un atļauju izmantot atzītā saņēmēja statusu regulas Nr.952/2013 27. panta 1. punktā noteiktajā gadījumā."

36. Izteikt V. nodaļas nosaukumu šādā redakcijā:

"V. Atzītā uzņēmēja atļaujas izsniegšana, grozīšana, apturēšana, atjaunošana, atcelšana un anulēšana".

37. Izteikt 33. punktu šādā redakcijā:

"33. Lai saņemtu atzītā uzņēmēja atļauju, uzņēmējs iesniedz Valsts ieņēmumu dienestā iesniegumu saskaņā ar regulas Nr. 2015/2446 A pielikuma "Kopējās datu prasības attiecībā uz pieteikumiem un lēmumiem" I un IV sadaļā un regulas Nr. 2015/2447 A pielikumā "Kopējo datu prasību formāti un kodējumi pieteikumiem un lēmumiem" noteiktajām prasībām. Valsts ieņēmumu dienests savā tīmekļvietnē ir publicējis minētā iesnieguma veidlapas paraugu."

38. Svītrot noteikumu 35. punktu.

39. Izteikt 36.punktu šādā redakcijā:

"36. Valsts ieņēmumu dienests izvērtē šo noteikumu 33. punktā minētā iesnieguma iesniedzēja atbilstību regulas Nr. 952/2013 39. pantā noteiktajiem kritērijiem un pieņem lēmumu izsniegt atzītā uzņēmēja atļauju vai pieņem lēmumu par atteikumu izsniegt minēto atļauju."

40. Izteikt 37. punktu šādā redakcijā:

"37. Šo noteikumu 36. punktā minētās atļaujas turētājs par visām izmaiņām šo noteikumu 33. punktā minētajā iesniegumā norādītajās ziņās un pašnovērtējuma anketas 1. iedaļas 1.1.2. un 1.2.5. ailē, 2. iedaļas 2.1. ailē, 4. iedaļas 4.1. ailē un 6. iedaļas 6.1.7. ailē norādītajās ziņās, ja minētās izmaiņas radušās pēc lēmuma pieņemšanas un var ietekmēt tā turpmāko derīgumu vai saturu, rakstiski informē Valsts ieņēmumu dienestu piecu darbdienu laikā no izmaiņu rašanās dienas, izmantojot EDS. Ja nepieciešams, Valsts ieņēmumu dienests pieņem lēmumu par grozījumu izdarīšanu atzītā uzņēmēja atļaujā."

41. Aizstāt 38. un 39. punktā vārdus "atļauju izmantot atzītā uzņēmēja statusu" (attiecīgā locījumā) ar vārdiem "atzītā uzņēmēja atļauju" (attiecīgā locījumā).

42. Izteikt 40. punktu šādā redakcijā:

"40. Valsts ieņēmumu dienests pieņem lēmumu atcelt atzītā uzņēmēja atļauju:

40.1. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

40.2. ja atļaujas turētājs ir iesniedzis iesniegumu par atļaujas atcelšanu. "

43. Papildināt noteikumu V. nodaļu ar 40.1 punktu šādā redakcijā:

"40.¹ Valsts ieņēmumu dienests pieņem lēmumu anulēt atzītā uzņēmēja atļauju regulas Nr. 952/2013 27. panta 1. punktā noteiktajā gadījumā."

44. Papildināt VI. nodaļas nosaukumu aiz vārda "atjaunošana" ar vārdu "atcelšana".

45. Svītrot 41. punktā vārdus "kurā norāda regulas Nr. 2015/2446 A pielikuma X sadaļā noteikto informāciju un par iesniegumu atbildīgās personas kontaktinformāciju".

46. Svītrot 43. punktā vārdu "rakstiski" un pēdējo teikumu.

47. Papildināt 44. punktu ar 44.3. apakšpunktu šādā redakcijā:

"44.3. atļaujas turētājs ir iesniedzis iesniegumu par atļaujas apturēšanu."

48. Izteikt 46. punktu šādā redakcijā:

"46. Valsts ieņēmumu dienests pieņem lēmumu atcelt atļauju izveidot regulāru kuģu satiksmi:

46.1. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

46.2. ja atļaujas turētājs ir iesniedzis iesniegumu par atļaujas atcelšanu."

49. Papildināt noteikumu VI. nodaļu ar 46.1 punktu šādā redakcijā:

"46.1 Valsts ieņēmumu dienests pieņem lēmumu anulēt atļauju izveidot regulāru kuģu satiksmi regulas Nr. 952/2013 27. panta 1. punktā noteiktajā gadījumā."

50. Papildināt VII. nodaļas nosaukumu aiz vārda "atjaunošana" ar vārdu "atcelšana".

51. Papildināt 50. punktu ar 50.3. apakšpunktu šādā redakcijā:

"50.3. atļaujas turētājs ir iesniedzis iesniegumu par atļaujas apturēšanu."

52. Izteikt 52. punktu šādā redakcijā:

"52. Valsts ieņēmumu dienests pieņem lēmumu atcelt atļauju izmantot Savienības tranzīta procedūru papīra formā attiecībā uz precēm, kuras pārvadā pa jūru:

52.1. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

52.2. ja atļaujas turētājs ir iesniedzis iesniegumu par atļaujas atcelšanu. "

53. Papildināt noteikumu VII. nodaļu ar 52.1 punktu šādā redakcijā:

"52.¹ Valsts ieņēmumu dienests pieņem lēmumu anulēt atļauju izmantot Savienības tranzīta procedūru papīra formā attiecībā uz precēm, kuras pārvadā pa jūru regulas Nr. 952/2013 27. panta 1. punktā noteiktajā gadījumā."

54. Svītrot VIII. nodaļu.

55. Papildināt 62. punktu ar 62.3. apakšpunktu šādā redakcijā:

"62.3. atļaujas turētājs ir iesniedzis iesniegumu par atļaujas apturēšanu."

56. Izteikt 64. punktu šādā redakcijā:

"64. Valsts ieņēmumu dienests pieņem lēmumu atcelt atļauju izmantot Savienības tranzīta procedūru papīra formā attiecībā uz precēm, kuras pārvadā pa gaisu:

64.1. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

64.2. ja atļaujas turētājs ir iesniedzis iesniegumu par atļaujas atcelšanu."

57. Papildināt noteikumu IX. nodaļu ar 64.1 punktu šādā redakcijā:

"64.¹ Valsts ieņēmumu dienests pieņem lēmumu anulēt atļauju izmantot Savienības tranzīta procedūru papīra formā attiecībā uz precēm, kuras pārvadā pa gaisu regulas Nr. 952/2013 27. panta 1. punktā noteiktajā gadījumā."

58. Svītrot X. nodaļu.

59. Papildināt XI. nodaļas nosaukumu aiz vārda "grozīšana" ar vārdu "atcelšana".

60. Aizstāt 74. punktā vārdu "anulēt" ar vārdu "atcelt".

61. Papildināt noteikumu XI. nodaļu ar 74.1 punktu šādā redakcijā:

"74.¹ Valsts ieņēmumu dienests pieņem lēmumu anulēt atzītā eksportētāja atļauju regulas Nr. 952/2013 27. panta 1. punktā noteiktajā gadījumā."

62. Svītrot noteikumu 75. un 76. punktu.

63. Aizstāt 79. punktā vārdus "Muitas likuma 13. panta pirmajā daļā minēto Valsts ieņēmumu dienesta elektroniskās deklarēšanas sistēmu" ar abreviatūru "EDS".

64. Papildināt noteikumus ar 80., 81., 82. un 83. punktu šādā redakcijā:

"80. Līdz dienai, kad tiek ievests regulā Nr. 952/2013 noteiktais projekta "Atzītā uzņēmēja (AEO) sistēmas jaunināšana" 2. posms un uzņēmējiem nodrošināta iespēja iesniegumus atzītā uzņēmēja atļaujas saņemšanai iesniegt AEO sistēmā, šo noteikumu 3.1. punktā minētos iesniegumus un ar to saistītos dokumentus Valsts ieņēmumu dienestā iesniedz EDS.

81. Saskaņā ar šo noteikumu 4.¹ apakšpunktā noteikto lēmumus par atzītā uzņēmēja atļauju paziņo AEO sistēmā sākot ar dienu, kad tiek ievests regulā Nr.952/2013 noteiktais projekta "Atzītā uzņēmēja (AEO) sistēmas jaunināšana" 2. posms un uzņēmējiem nodrošināta iespēja lēmumu par atzītā uzņēmēja atļauju saņemt AEO sistēmā.

82. Šo noteikumu 33. punktā minētā iesnieguma veidlapas paraugu, lai saņemtu atzītā uzņēmēja atļauju, Valsts ieņēmumu dienests publicē savā tīmekļvietnē un izmanto to līdz dienai, kad saskaņā ar Komisijas 2016. gada 11. aprīļa Īstenošanas lēmumu 2016/578/ES, ar ko izveido darba programmu par Savienības muitas kodeksā paredzēto elektronisko sistēmu izstrādi un ieviešanu, tiek ievests regulā Nr. 952/2013 noteiktais projekta "Atzītā uzņēmēja (AEO) sistēmas jaunināšana" 2. posms un uzņēmējiem nodrošināta iespēja iesniegumus atzītā uzņēmēja atļaujas saņemšanai iesniegt AEO sistēmā.

83. Iesniegumu šo noteikumu II., III., IV. un VI. nodaļā minētās atļaujas, kas izsniegta līdz 2017. gada 2. oktobrim, grozīšanai, apturēšanai un atcelšanai Valsts ieņēmumu dienestā iesniedz papīra formā vai elektroniska dokumenta veidā, vai izmantojot EDS."

Ministru prezidents  A.K.Kariņš

Finanšu ministrs  J.Reirs